गौरतलब है कि, कल यानी 26 अगस्त को रक्षा बंधन का खूबसूरत पर्व सेलिब्रेट किया जायेगा और इस मौके पर सभी बहने अपने भाई की कलाई में राखी बांधकर रक्षा करने के वचन लेंगी। तो वहीं रक्षा बंधन का इतिहास हिंदू पुराण कथाओं में भी है। एक पौराणिक कथा में रक्षाबंधन का प्रसंग मिलता है, जिसमे एक कथा इस प्रकार है- राजा बलि ने यज्ञ संपन्न कर स्वर्ग पर अधिकार का प्रयत्न किया,तो देवराज इंद्र ने भगवान विष्णु से प्रार्थना की। विष्णु जी वामन ब्राह्मण बनकर राजा बलि से भिक्षा मांगने पहुंच गए। गुरु के मना करने पर भी बलि ने तीन पग भूमि दान कर दी। इस कथा के माध्यम से यह बताने की कोशिश की गई है कि, उसको हर इंसान को जरूर जाननी चाहिए. वामन भगवान ने तीन पग में आकाश-पाताल और धरती नाप कर राजा बलि को रसातल में भेज दिया। उसने अपनी भक्ति के बल पर विष्णु जी से हर समय अपने सामने रहने का वचन ले लिया। लक्ष्मी जी इससे चिंतित हो गई। नारद जी की सलाह पर लक्ष्मी जी बलि के पास गई और रक्षासूत्र बाधकर उसे अपना भाई बना लिया। बदले में वे विष्णु जी को अपने साथ ले आई। उस दिन श्रावण मास की पूर्णिमा तिथि थी। इस बात को सुनकर आपको काफी हैरानी हो रही होगी लेकिन इस कहानी का जिक्र आज भी किया जाता है।